પાલનપુર હીરાના ઉધોગમાંના મોટાભાગના લોકોની જન્મભૂમિ પણ છે. ભારતની આધુનિક હીરા તરાશની ઉધોગની સ્થાપના પાલનપુરી જૈન કુટુંબોએ કરી, જેમણે ૧૯૦૯માં પોતાના ગામડાને ગરીબીમાંથી ઉગારવા આ ઉધોગ પસંદ કર્યો. અંતરીયાળ વિસ્તારમાં આવેલ હોવાથી પાછળથી તેમણે પોતાનો ધંધો મુંબઈ અને પછી સુરતમાં વિકસાવ્યો. તેમ છતાં આજે પણ તેઓ માતૃભૂમિ સાથે નજીકથી જોડાયેલા છે. આજે પણ ભારતીય હીરા ઉધોગ જે મોટે ભાગે આભૂષણો માટે હીરા તરાશે છે, તેમાં પાલનપુરી જૈનોની બહુમતી છે.

આ શહેર ઘણી ખ્યાતનામ વ્યક્તિઓની જન્મભૂમિ પણ છે, જેમકે ભરત શાહ (બોલીવુડ, મુંબઈ ફિલ્મ નિર્માતા), બી. કે. ગઢવી (કોંગ્રેસ પક્ષના પૂર્વ સચિવ, ગુજરાત કોંગ્રેસના પૂર્વ પ્રદેશ પ્રમુખ અને રાજ્ય કક્ષાના માજી નાણાંમંત્રી, ભારત સરકાર), પાલનપુરના સમાજ સેવક કાલિદાસ નરશીદાસ કર્નાવત (કર્નાવત સ્કૂલ, કર્નાવત છાત્રાલય, બ.કા.મર્કે.કો.ઓપ. બેંક તથા બ્રહ્મપુરી આશ્રમ જેવી સંસ્થાઓની સ્થાપના), પ્રણવ મિસ્ત્રી (સંશોધક). શહેરના સૈયદ બંધુઓએ ફોટોગ્રાફી ક્ષેત્રે પણ પાલનપુરને ગૌરવ અપાવ્યું છે.

વાતાવરણ
સ્થાનિક લાક્ષણિકતાઓ
નામ
પ્રખ્યાત વ્યક્તિઓ